Q=10	C=10	SS=0	LS=0	PS=0	DC=2	LC=0	SD=0	BS=3	G0=23	G1=20	G2=9	DLID=kaa_Latn	BODY=2020 jylǵy 27 qańtar 08:08\n72 jyl buryn (1948)«Astana Opera» memlekettik opera jáne balet teatry dırektorynyń birinshi orynbasary Tóleýbek Nyǵmetuly ÁLPIEV dúnıege keldi.\n1948 jyly dúnıege keldi. Máskeý konservatorııasy janyndaǵy P.Chaıkovskıı atyndaǵy mýzykalyq ýchılıesi (1964) men Qurmanǵazy atyndaǵy Almaty memlekettik konservatorııasyn skrıpka synyby boıynsha úzdik bitirgen (1977).\nEńbek jolyn 1970 jyly Frýnze qalasynda Qyrǵyz KSR Televıdenıe jáne Radıosy sımfonııalyq orkestriniń ártisi bolyp bastady.\n1977-1985 jyldar aralyǵynda Jambyl atyndaǵy Memlekettik fılarmonııasy sımfonııalyq orkestriniń ártisi boldy (Almaty). 1985-1988 jyldary – «Qazaqkontsert» gastroldik-kontserttik birlestigi bas dırektorynyń orynbasary. 1988-1989 jyldary – Jambyl atyndaǵy Memlekettik fılarmonııasynyń dırektory–kórkemdik jetekshisi. 1989-1992 jyldary – Qazaq KSR Mınıstrler keńesi janyndaǵy Mádenıet isteri jónindegi memlekettik komıteti tóraǵasynyń orynbasary. 1992-1995 jyldary – Qazaqstan Respýblıkasy Mádenıet mınıstriniń orynbasary. 1995-2000 jyldary – QR Mádenıet jáne qoǵamdyq kelisim mınıstrliginiń Mádenıet komıteti janyndaǵy Respýblıkalyq jáne halyqaralyq mádenı baǵdarlamalar dırektsııasynyń bas dırektory. 2000-2013 jyldary Qazaqstannyń jańa astanasyndaǵy opera-balet óneriniń damýyna negiz bolǵan K.Baıseıitova atyndaǵy Ulttyq opera jáne balet teatryn basqardy. 2013-2014 jyldary – «Astana Opera» memlekettik opera jáne balet teatry dırektorynyń birinshi orynbasary. 13.11.2014 – 28.09.2016 jyldary – «Astana Opera» MOBT dırektory.\n2016 jylǵy 28 qyrkúıekten bastap qazirgi ýaqytqa deıin – «Astana Opera» MOBT dırektorynyń birinshi orynbasary.\nMarapattary: «Qazaqstannyń eńbek sińirgen qaıratkeri» ataǵy (1998), «Qurmet» (2005) jáne «Parasat»» (2011) ordenderi, «Dostastyq juldyzy» halyqaralyq syılyǵynyń laýreaty (2017), «Qazaqstan polıtsııasyna 25 jyl» tósbelgisi (2017), «Qazaq handyǵynyń 550 jyldyǵy», «Astananyń 20 jyldyǵy» medaldary bar.\nA.Jubanov pen L.Hamıdıdiń «Abaı» operasynyń qoıylymy úshin Qazaqstan Respýblıkasy Memlekettik syılyǵynyń laýreaty (2018).\n55 jyl buryn (1965) Azamattyq ister jónindegi apellıatsııalyq sot alqasynyń tóraǵasy Erbol Ulataıuly AHMETJANOV dúnıege keldi.\n1990 jyly - Almaty qalasyndaǵy S.M.Kırov atyndaǵy Qazaq memlekettik ýnıversıtetiniń zań fakýltetin bitirgen.\n2005-2009 jyldary - Almaty garnızony áskerı sotynyń sýdıasy. 2009-2014 jyldary Almaty qalasyndaǵy qylmystyq ister jónindegi mamandyrylǵan aýdanaralyq áskerı sotynyń sýdıasy. 2014-2017 jyldary Qylmystyq ister jónindegi mamandandyrylǵan aýdanaralyq áskerı sotynyń tóraǵasy. 2017 jylǵy 14 maýsymnan bastap qazirgi ýaqytqa deıin Qazaqstan Respýblıkasy Áskerı sotynyń azamattyq ister jónindegi apellıatsııalyq sot alqasynyń tóraǵasy.\n55 jyl buryn (1965) «Eýrazııa damý banki» basqarma tóraǵasynyń orynbasary Marat Ápsemetuly QUSAIYNOV dúnıege keldi.\nOńtústik Qazaqstan oblysynda týǵan. 1988 jyly Almaty halyq sharýashylyǵy ınstıtýtyn «Ónerkásipti josparlaý» mamandyǵy boıynsha, 1997 jyly Qazaqstan Respýblıkasy Prezıdentiniń janyndaǵy Memlekettik basqarý Ulttyq joǵary mektebin «Memlekettik basqarý» mamandyǵy boıynsha oqyp bitirdi.\nEńbek jolyn 1988 jyly Qyzylorda qalalyq atqarý komıtetiniń apparatynda bólim nusqaýshysy bolyp bastady. 1997 jylǵy shildeden bastap Qazaqstan Respýblıkasy Premer-Mınıstri Keńsesinde aqparattandyrý bóliminde makroekonomıkalyq taldaý jáne aqparat sektorynyń konsýltanty, odan keıin jınaqtaý taldamalyq bóliminiń konsýltanty boldy. 2000 jyldyń tamyzynan bastap Qazaqstan Respýblıkasy Strategııalyq josparlaý agenttiginiń Áleýmettik-ekonomıkalyq taldaý departamenti dırektorynyń orynbasary, dırektory laýazymdaryn atqardy. Qazaqstan Respýblıkasy Ekonomıka jáne bıýdjettik josparlaý mınıstrliginiń apparatynda 2002 jyldyń jeltoqsanynan bastap Departament dırektory laýazymynda qyzmet isteı bastady. 2006 jyldyń aqpanynda Qazaqstan Respýblıkasy Ekonomıka jáne bıýdjettik josparlaý vıtse-mınıstri bolyp taǵaıyndaldy. 2010 jyldyń naýryzynda Qazaqstan Respýblıkasy Ekonomıkalyq damý jáne saýda vıtse-mınıstri bolyp taǵaıyndaldy. 2017-2019 jyldary Qazaqstan Respýblıkasynan Eýrazııa ekonomıkalyq komıssııa alqasynyń múshesi (mınıstr).\n«Qurmet» ordenimen, «Eren eńbegi úshin, «Konstıtýtsııanyń 10 jyldyǵy», «Astananyń 10 jyldyǵy» medaldarymen marapattalǵan.\n52 jyl buryn (1968) Ulttyq ulan Bas qolbasshysynyń tyl jónindegi orynbasary - Tyl bastyǵy Jandos Qastelbekuly OMARQULOV dúnıege keldi.\nJambyl oblysynda týǵan. Keńes Odaǵynyń marshaly I. H. Bagramıan atyndaǵy Gorkov joǵary áskerı ýchılıesin (1989); armııa generaly A. V. Hrýlev atyndaǵy tyl jáne kólik áskerı akademııasyn (2008) bitirgen.\nEńbek joly: azyq - túlik qyzmetiniń ofıtserinen Tyl basqarmasynyń bastyǵyna deıin qyzmetter atqarǵan (1989-2009); Qazaqstan Respýblıkasy ІІM Іshki áskerler komıteti Tyl basqarmasynyń bastyǵy-Tyl bastyǵynyń orynbasary (2009); QR ІІM Іshki áskerler qolbasshysynyń tyl jónindegi orynbasary (2009-2013); QR ІІM Іshki áskerler Bas qolbasshysynyń tyl jónindegi orynbasary (2013-2014).\nQazirgi qyzmetinde - 2014 jyldyń mamyr aıynan bastap.\n36 jyl buryn (1984) - medıamenedjer Dýman Qaıyrlyuly QOJAHMETOV dúnıege keldi.\nPetropavl qalasynda týǵan. L.N.Gýmılev atyndaǵy Eýrazııa ulttyq ýnıversıtetin «qoǵammen baılanys», M.V.Lomonosov atyndaǵy Máskeý memlekettik ýnıversıtetin «ekonomıka jáne BAQ menedjmenti» mamandyǵy boıynsha támamdaǵan.\nEńbek joly: «QazMunaıGaz» Barlaý Óndirý» AQ qyzmetkeri, QR Bas prokýrorynyń aǵa kómekshisi, jeke medıakompanııalarda basshylyq qyzmetterde jumys istegen.\nQazirgi qyzmetinde – 2018-2019 jyldary «Qazkontent» AQ basqarma tóraǵasy boldy.